
Ymateb i erthygl Dr W. Gwyn Lewis: Addysg Ddwyieithog yn yr unfed ganrif ar hugain: adolygu’r cyd-destun rhyngwladol. (2011)
Mae Dr W. Gwyn Lewis yn amlwg yn arbenigwr yn ei faes gyda chefndir cyfoethog yn astudio ac addysgu’r Gymraeg gyda dwyieithrwydd yn brif ffocws ymchwil iddo trwy gydol ei yrfa (Gwerddon Cymru). Arbeniga yn ddwyieithrwydd o fewn y dosbarth i ysgogi cysondeb pwnc, gyda’i brif ymchwil yn cael ei gyhoeddi yn 2006 a 2008. Anela’r erthygl at bobl ym myd addysg ond sicrha ychydig o esboniadau er mwyn unrhyw ddarllenwr. Diffinia Lewis (2011) terminoleg er mwyn i’r darllenwr ddeall y pwnc megis ystyr cyfrwng ieithyddol ysgolion Cymru.
Ffrydiau Cymru
Ar hyn o bryd mae yna lu o ffrydiau ieithyddol gwahanol yng Nghymru. Dyma un thema sy’n amlwg yn yr erthygl. Cydnabyddir Lewis fod “y term ‘darpariaeth ddwyieithog’ yn cael ei ddefnyddio i ddisgrifio amrywiaeth eang o leoliadau addysgu a dysgu lle defnyddir y Gymraeg”. Cytunwyd gyda phwynt Redknap (Gwelir yn Lewis (2011) 2006:10) fod yna anhrefn ac anghysondeb yn y termau ‘Cyfrwng Cymraeg a dwyieithrwydd’ a all arwain at ansicrwydd. Dywed Baker (1993, Gweler yn Lewis (2011)) fod gwahaniaethau eithafol yn amrywiaeth eang o ffrydiau mewn ysgolion yng Nghymru, esboniwyd hyn yn bellach gan Lewis (2011) wrth iddo nodi fod angen diffiniad cliriach. Y broblem yng Nghymru yw bod yna gymaint o amrywiaeth yn ystyr y term ‘addysg Gymraeg’ a chymaint o amrywiaeth yn y ddarpariaeth does dim ffordd amlwg o sicrhau cynnydd a galluogi monitro a thracio safonol. Argymhellir Llywodraeth Cymru (2013) mai continwwm o ddysgu Cymraeg, ynghyd â disgwyliadau clir ar gyfer disgyblion sy’n hanfodol er mwyn sicrhau datblygiad yr iaith. Noda Llywodraeth Cymru(2013, p.26) hyn:
“y byddai’n anodd i ddisgyblion mewn ysgolion cyfrwng Saesneg gyrraedd yr un lefel ieithyddol â disgyblion mewn ysgolion cyfrwng Cymraeg neu ddwyieithog”
Disgwylir i Lewis (2011) amlygu’r camau priodol i gyrraedd y man lle bu plant yr ugeinfed ganrif ar hugain yn medru ymestyn ei hun i gyrhaeddiad cadarn a fwy cyson.


Modelau addysgu
Dilynwyd rhai ysgolion Cymru, ymchwil Canada, sy’n awgrymu mai trochi iaith sydd yn galluogi i blentyn caffael yn llwyddiannus mewn ail iaith. Yn ôl Lewis (2011) cyfuniad o drochi iaith ac addysg iaith treftadaeth yw’r modd fwyaf effeithlon. Mae ymchwil mwy diweddar yn awgrymu fod plant sy’n cael eu trochi yn ei hail iaith yn perfformio yn wannach yn academaidd na beth fyddant yn medru cyflawni yn ei iaith gyntaf. Dangosir ymchwil Genesee (2008) fod yna ddim gwahaniaeth mewn cyflawniadau a bod gan blant sydd wedi’u drochi yn ei hail iaith y gallu i gyflawni cystal ag weithiau yn well na’u cyfoedion iaith gyntaf. Her fwyaf i athrawon sy’n darparu cyfrwng trochi yw gallu gefnogi pob unigolyn a galluoedd hollol wahanol (Walker a Tedick, 2000) ac i sicrhau defnydd o’r iaith drochi wrth iddynt gyfathrebu a’i gilydd. (Fortune, 2001) Mae’r un thema ymchwil yn wir am addysg iaith treftadaeth, dywed Senesac (2002)
“students learn another language with no negative consequences for their academic, linguistic, or intellectual development”
Dywed Lewis (2011) ‘mae’r modd y mae athrawon unigol, yn eu dosbarthiadau eu hunain − o fewn yr un ysgol yn aml − yn dehongli ac yn gweithredu’r un polisi mewn ffyrdd gwahanol a hyblyg yn dangos pa mor ddibynnol yw effeithiolrwydd unrhyw fodel ar weledigaeth yr unigolyn.’
Mae pob dim yn dod lawr i werth yr iaith i’r athrawes unigol o fewn bob ysgol ym mhob ardal. Efallai y byddai wedi bod yn ddefnyddiol i Lewis (2011) ddarparu mwy o fanylion am sut i alluogi cysondeb a gwerthoedd tebyg i ddarparwyr yr addysg.
“Mae angen i blant gyfrannu at ddwyieithrwydd yn eu hysgolion a chreu ethos iaith Gymraeg”
( Datblygu’r Gymraeg yn y Cyfnod Sylfaen, 2013, p.49)
Finnau ieithyddol a chyfuno iaith
Rydym yn ymwybodol erbyn hyn mae defnyddio’r ddwy iaith mewn cyd-destun sydd yn galluogi dealltwriaeth ddyfnach o’r iaith. Noda Lewis (2011) fod angen dysgu cynnwys pynciol yn ddwyieithog yn hytrach na gwers benodol iaith. Atgyfnerthwyd hyn gyda thystiolaeth o waith Garcia (2009, Gwelir yn Lewis (2011) sy’n nodi fod angen i iaith fod yn integredig ac yn bwrpasol. Cytuna Brentall (2009, gwelir yn Lewis 2011) a hyn sy’n nodi fod adnoddau ieithyddol yn niffyg cyfoeth i wir ddeall cymhlethdod rhai cysyniadau. Dangosa Lewis (2011) llyfryddiaeth ddwys gan gysylltu’r pwynt yma gyda gwaith Fortune, Tedick a walker (2008) Mae rhai testunau megis mathemateg a ffiseg yn bynciau llai esboniadol, esbonia Lewis (2011) fod dysgu’r pwnc yn eich ail iaith yn gysyniad anodd gan fod wir ystyr y dysgu yn amhosib yw datblygu heb ddealltwriaeth gref o’r iaith. Atgyfnertha hyn gwaith Garcia sy’n nodi holl bwysigrwydd defnyddio’r ddwy iaith ym mhynciol er mwyn sicrhau dealltwriaeth a datblygiad academaidd a thechnolegol ar lefel uwch. Tystiwyd Lewis (2011) hyn gyda dogfennaeth Estyn (2002), lle dywed fod angen ‘cynorthwyo datblygiad deallusol unigolion trwy wella eu gallu i feddwl, deall a mewnoli gwybodaeth mewn dwy iaith.’
Cytunwyd Vygotsky (1962) gan esbonio fod pobl ddwyieithog a gwell ymwybyddiaeth a hyblygrwydd ieithyddol. Arwynodd hyn i’r hyn yr ydyn yn gwybod heddiw sef bod dwyieithrwydd yn galluogi amsugno haws o ieithoedd eraill a hefyd yn datblygu mannau arall o’r ymennydd ac nid yn ei rhwystro. Noda Garcia (2009, p.5)
“bilingual education is the only way to educate children in the 21st century.”
Awgryma Donaldson fod angen i bobl weld pwrpas a pherthnasedd er mwyn gwaredu gwrthryfela tuag at yr iaith.
“Dylai disgyblion fod yn ymwybodol o fanteision dysgu Cymraeg a bod yn ddwyieithog” 
(Estyn , Arweiniad atodol: Cymraeg, 2017 p.5)
Yr her mae Lewis (2011) yn ei ymhlygu’n glir yn ei erthygl yw bod addysg yng Nghymru o hyd yn cynhyrchu siaradwyr Saesneg o safon, difater o’r ffrwd. Yn anffodus, nid yw hyn yn wir am y Gymraeg. Serch hynny dywed Furlong (2015) “Ceir ystod briodol o ddarpariaeth ddwyieithog ar draws Cymru” (Addysgu athrawon Yfory p.38) Sicrhau ymwybyddiaeth disgyblion am y manteision yma sy’n hanfodol i’w annog i gaffael a’r iaith. Yn ôl ESTYN (2007), ‘Mae’r manteision i ddisgyblion yn sgil cynyddu eu cymhwysedd yn y Gymraeg ac o ran bod yn ddwyieithog wedi hen ennill eu plwyf.’ I’r gwrthwyneb mae’r nifer o bobl sy’n siarad yr iaith yn lleihau’n flynyddol. Blaenoriaeth Llywodraeth Cymru yw cynyddu'r nifer o siaradwyr Cymraeg i un miliwn erbyn 2050, maent yn bwriadu gwneud hyn wrth gynyddu capasati’r system addysg dan hyfforddiant Gymraeg a galluogi cyfleusterau manteisiol ar gyfer y defnydd o’r iaith. (Llywodraeth Cymru, 2017) Serch hynny, mae ei ystadegau rhagamcanion yn awgrymu mai 666,000 yw’r ffigwr fwyaf realistig erbyn 2050. Dywed Lewis (2011) ei fod yn hanfodol i greu digon o weithgareddau cyfrwng Cymraeg i alluogi plant i ddod yn siaradwyr rhugl a hyderus.
“Hyder a balchder yng Nghymru fel cenedl ddwyieithog sydd â’r cryfder a’r hunanhyder i feithrin y ddwy iaith.” 
(Dyfodol Llwyddiannus, 2015, p.26)
Trawsieithu
Mae yna dueddiadau traddodiadol sydd wedi mynnu gwahanu ieithoedd o fewn ysgolion erioed. Mae’n glir o ystadegau siaradwyr ail iaith, lle bod lleiafswm o’r iaith hynny yn cael ei ddefnyddio o ddydd i ddydd, nid yw’n safonol ac o ddim budd i’r disgyblion o gwbl. Yn ôl Lewis (2011) mae’n ‘posibl trawsieithu lle nodwyd y gallai hyn arwain at gyrhaeddiad academaidd uchel oherwydd y modd y mae’r broses yn hyrwyddo dealltwriaeth ddyfnach a llawnach o’r cynnwys pynciol.’ Mae’r term trawsieithu yn dod o Cen Williams ac wedi’i ymestyn gan Garcia. Golyga fod defnydd o’r ddwy iaith yn cael ei ddefnyddio o fewn un pwnc er mwyn cynyddu a dyfnhau dealltwriaeth disgyblion. Dywed Lewis (2011) fod y gallu i ddarllen mewn un iaith ac yna ysgrifennu rhywbeth cysylltiedig mewn iaith arall yn cymryd gwir ddealltwriaeth o’r iaith ac yn wir dangos tueddiadau dwyieithog. Yr anfantais i’r model addysgu yma yw bod angen dealltwriaeth flaenorol o’r ddwy iaith i alluogi llwyddiant o’i ddefnydd. Gellir gweld buddion amlwg o’r model i’r cyfnod allweddol dau wedi iddynt ddefnyddio trochi ac iaith treftadaeth yn y cyfnod sylfaen. Sicrha pwrpas a diddordeb i blant o bob cefndir. Atgyfnertha Lewis (2011) gwerth trawsieithu drwy nodi ei fod yn ‘un o nodweddion unrhyw berson gwirioneddol ddwyieithog ac yn fodd naturiol o ddatblygu ac atgyfnerthu dwy iaith ochr yn ochr â’i gilydd, gan gyfrannu ar yr un pryd at gadarnhau ac ymestyn dealltwriaeth academaidd yr unigolyn o’r pwnc dan sylw.’
Yn ôl Lewis (2011) dyma’r model a all gyflawni blaenoriaeth comisiynydd y Gymraeg, sef i sicrhau pobl sy’n gallu cynnal sgyrsiau pob dydd yn Gymraeg yn hytrach nag am bobl sydd â chymwysterau uwch yn y Gymraeg. (Donaldson, 2015) Drwy ddefnyddio’r ddwy iaith o fewn un pwnc gellir dadlau fod hyn yn mynd i alluogi dealltwriaeth gref o’r ddwy iaith gan godi hyder a chysur pobl yn ei siarad. Gellir hefyd ddadlau gall y dechneg yma difrodi safon iaith a all deillio at iaith gymysg.
Diweddglo
Dangosir Lewis wybodaeth eang o ddarllen a gwybodaeth o’r 80au, 90au a’r 00au. Cadarnhawyd hyn ei fod yn ymwybodol o hanes y ddadl a sut mae pethau wedi newid dros y blynyddoedd. Serch hynny, tuedda Lewis or-ddefnyddio gwaith Garcia sy’n difwyno llawer o’r erthygl. Defnyddiwyd is-benawdau a ddangosir strwythur ystyriol. Serch hynny, disgwyliwyd pennawd penodol am y continwwm iaith ac argymelliadau tuag at gwricwlwm newydd dichonolrwydd. Hoffwn fod wedi gweld mwy o awgrymiadau neu argymhellion penodol er mwyn creu bwriad deallus i’r erthygl. Mae yna dystiolaeth o strategaethau a all cefnogi gweledigaeth Llywodraeth Cymru (2010) sef i ‘sicrhau cynnydd yn nifer y bobl o bob oedran a chefndir sy’n rhugl yn y Gymraeg.’ Dangosa Lewis ei aeddfedrwydd yn y maes gan ei fod wedi treiali a monitro sawl gwahanol fodel addysgu ac fe noda fod yr hyn yn byth-newidol. Gellir dadlau fod Lewis yn dangos tuedd fel Cymro, sydd wedi manteisio ar ei iaith gyntaf, delfrydol mewn system addysg sydd heb newid yn sylweddol dros y blynyddoedd. Mae’r ddadl yma yn wir am unrhyw ymchwilwyr sydd naill yn ddwyieithog neu ddim. Ceir blynyddoedd o ymchwil negyddol am ddwyieithrwydd gan ymchwilwyr Saesneg yn unig, ei hiaith.
Sonia Lewis am y ffaith bod plant yn llwyddiannus yn Saesneg difater o’r ffrwd ond ni amlygodd unrhyw farn o pam mae hyn yn wir. Mae’n amlwg mai statws a phwysigrwydd yr iaith yn y byd ohoni yw’r rheswm. Hefyd mae’r iaith ym mhob man bellach ond fe fyddai wedi bod o fantais i Lewis crybwyll hynny er mwyn darllenwyr llai ymwybodol o’r maes.
Mae Lewis yn rhoi clod i’r model trawsieithu ac yn amlygu ei effeithiolrwydd os oes dealltwriaeth dda o’r ddwy iaith. Beth sydd ar goll yw crybwyll y camau bosib i gyrraedd man lle mae trawsieithu yn medru cael ei defnyddio yn llwyddiannus. Gellir fod wedi esbonio hyn drwy fynegi dechreuad o drochi yn yr ysgol cyn symud ymlaen i’r model trawsieithu.
Ar y cyfan mae’r erthygl yn addysgiadol ac yn dangos dealltwriaeth gref o hanes a dyfodol y pwnc. Teimlaf ei fod wedi aneli yn fwyaf tuag at bobl yn y maes a gydag ychydig o esboniadau dyfnach gellir ei ddarparu i ystod fwy eang o bobl. Fel y nodwyd Lewis, ymwybyddiaeth a gwerth yn yr iaith fydd yn ei helpu i ffynnu ac felly darparu gwybodaeth fel yr erthygl hon yw un ffordd o sicrhau hynny.
Esboniwyd Lewis fod Llywodraeth Cynulliad Cymru wedi cyhoeddi ‘Strategaeth Addysg Cyfrwng Cymraeg’ yn Ebrill 2010 ac yn nodi fod system Cymru ‘fel enghraifft o arfer orau i’w hefelychu.’ Amlinellir yr erthygl syniadau a phwysau i alluogi dyfodol lle mae pobl yn medru cynnal sgwrs am bethau bob dydd yn gyfforddus.

